Nelly Uzonna Edith Uchendu, MON. (1950 – 12 Afrilu 2005), ta kasance mawaƙiya a Nijeriya, mawaƙyai kuma ƴar wasan kwaikwayo. Wanda ake girmamawa saboda zamanantar da waƙoƙin gargajiya na ƙabilar Ibo, Uchendu ta yi fice sosai a lokacin da aka fitar da waƙarta mai suna "Love Nwantinti" a shekarar 1976 wacce ta samu kyautar "Lady with the Golden Voice". Ta saki rikodin LP guda 6 yayin aikinta. An haife ta a shekarar 1950 a Umuchu, wani gari a cikin ƙaramar hukumar Aguata na jihar Anambara, Gabashin Najeriya, Uchendu ta fara waƙa tun tana karama. Daga baya ta shiga ƙungiyar mawaƙan Farfesa Sonny Oti wanda a karkashinta ta bunƙasa ta hanyar amfani da sautinta. A shekarar 1976, aikinta na waƙa ya zama mai ɗaukar hankali biyo bayan fitowar kiɗan gargajiya mai suna "Homzy Sounds" wanda aka yi wa laƙabi da "Love Nwantiti" daga farkon shirinta na LP Love Nwantiti ; kafin ta ci gaba da fitar da "Waka", "Aka Bu Eze" da "Mama Hausa" wanda hakan ya ƙara tabbatar da ita a harkar waka ta Najeriya.